Diari Oficial de la Generalitat Valenciana


Sumari del DOGV 3872, del 07-11-2000 (2000/8667)

RESOLUCIÓ de 18 de juliol de 2000, de la Direcció General de Pesca i Comercialització Agrària, per la qual s'autoritza a la Societat Agrària de Transformació Masía Canos l'ampliació de la instal·lació d'un establiment de granja marina en terrenys de domini públic marítim i terrestre davant del terme d'Alcalà de Xivert (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/8667


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 18 de juliol de 2000, de la Direcció General de Pesca i Comercialització Agrària, per la qual s'autoritza a la Societat Agrària de Transformació Masía Canos l'ampliació de la instal·lació d'un establiment de granja marina en terrenys de domini públic marítim i terrestre davant del terme d'Alcalà de Xivert (Castelló). [2000/Q8667]
  
Vist l'expedient instruït a instància del senyor Enrique Masía Canos, en representació de la Societat Agrària de Transformació Masía Canos, sobre la sol·licitud d'autorització per a l'ampliació de l'establiment d'aqüicultura granja marina autoritzat per mitjà de la Resolució de 14 d'octubre de 1998, la Direcció General de Pesca i Comercialització Agrària resol:
  
1. Atorgar l'autorització administrativa per a l'ampliació d'un establiment de piscicultura marina d'acord amb les condicions que s'indiquen en aquesta resolució.
  
2. L'ampliació constarà de 12 gàbies de 16 metres de diàmetre amb una superfície de 24.000 metres quadrats, tota sobre la superfície autoritzada segons la Resolució de 25 de setembre de 1998, del Ministeri de Medi Ambient.
  
3. Es compliran les condicions i prescripcions de la resolució següent:
  
Resolució de 23 d'abril de 1998, de declaració d'impacte ambiental, de la Conselleria de Medi Ambient.
  
4. Aquesta autorització tindrà vigència mentre que no es produïsca la paralització de l'activitat sense causa justificada segons el parer dels serveis tècnics de la Conselleria d'Agricultura, Pesca i Alimentació, o l'extinció de les autoritzacions emeses pels diferents organismes competents.
  
Caldrà concloure les obres d'instal·lació i tenir l'establiment en normal funcionament en un termini màxim de 15 mesos a partir d'aquesta resolució.
  
5. L'ampliació s'ajustarà en tot moment al projecte presentat i visat número GN-15/2000, d'1 de febrer de 2000. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
6. L'inici i l'acabament de les obres es comunicarà als serveis territorials de la Conselleria d'Agricultura, Pesca i Alimentació, i caldrà, per iniciar l'explotació, la inspecció prèvia de les instal·lacions per part dels serveis tècnics de la conselleria.
  
7. Els organismes competents podran inspeccionar la marxa de les obres que es realitzaran i també el funcionament de l'establiment, i el titular estarà obligat a franquejar l'entrada als inspectors i tècnics corresponents.
  
8. L'incompliment de les normes que s'estableixen ací se sancionaran administrativament d'acord amb la Llei de la Generalitat Valenciana 2/1994, de 18 d'abril, sobre Defensa dels Recursos Pesquers.
  
9. Aquest establiment se subjectarà a allò que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i notificarà als serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que formen part d'aquestes.
  
b) El cessament de l'activitat.
  
c) Les ajudes públiques concedides a l'establiment indicant-ne la finalitat.
  
d) Els canvis de domicili o raó social, i del número d'identificació social.
  
Aquesta resolució no posa fi a la via administrativa, i contra aquesta es podrà interposar recurs d'alçada davant la consellera d'Agricultura, Pesca i Alimentació en el termini d'un mes, comptador des de l'endemà de la notificació d'aquesta resolució, d'acord amb el que es disposa en l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.